Mills het gesê Goosen en die vriend, Armandt Stoman (25), se verklarings kon nog nie deur die polisie afgeneem word nie.
Goosen het in 2014 tydelik na Frankryk verhuis om vir die Racing 92-klub in Parys rugby te speel. Hy is in 2016 deur Allister Coetzee nadergehark om in die jaareindtoer na Europa vir die Springbokke uit te draf.
My magtig wat se saak wil die polisie aanhangig maak as dit ‘n ongeluk was. Ek is seker hulle sou gelisensieërde wapens gebruik het om te jag.
20 jaar gelede het my (toe) 10-jarige seun en sy vriend albei met hul windbukse op ons kleinhoewe teiken geskiet. Hulle het beurte gemaak om te skiet, en my seun het reeds sy geweer gelaai. Hy het nie die geweer se “safe” opgesit nie omdat hulle omtrent 15 sekondes uitmekaar vorentoe getree het om hul onderskeie skote af te vuur (GEEN verskoning nie!). Hy het die geweerloop langs sy been afgewys grond toe, en met die dat hy effens agtertoe wou tree, het hy oor ons groot boerboel gestruikel wat ongemerk reg agter hom gaan lê het, sy hand het geklem om die geweer EN sy vinger wat op die sneller gerus het (NOG ‘n fout!) en ‘n skoot het afgegaan en sy voet getref, hy het tekkies aangehad en die gaatjie het in sy skoen gesit waar die koeël dit getref het. Toe ek hom dr toe vat en verduidelik wat gebeur het, is x-strale geneem wat gewys het die koeëltjie het in die lit-been van sy toon langs die kleintoontjie vasgesteek. Dit moes tydens ‘n operasie verwyder word, en die hospitaal het die polisie in kennis gestel, en ek is gekontak en moes ‘n verklaring gaan aflê. SO maklik gebeur ‘n ongeluk as die nodige veiligheidsmaatreëls nie toegepas word nie – safety ALTYD aan tot jy die skoot wil aftrek, en vinger WEG van die sneller af! Sterkte aan die manne!